[{"text_idx": "#000003", "text": "Mae degau o gyn-reolwyr Swyddfeydd Post wedi dod at ei gilydd i fynd a'r cwmni i'r llys."}, {"text_idx": "#000004", "text": "Maen nhw'n dweud eu bod wedi eu cyhuddo o dwyll ar gam, a bod Swyddfa'r Post yn gwrthod gwrando."}, {"text_idx": "#000007", "text": "Roedd Noel Thomas yn mwynhau ei waith fel is-bostfeistr y Gaerwen ar Ynys Mo\u0302n. Roedd yn gynghorydd sir ac yn ddyn uchel ei barch yn y gymuned."}, {"text_idx": "#000009", "text": "Mae Mr Thomas a degau o is-bostfeistri eraill yn dweud na wnaethon nhw unrhyw beth o'i le a bod arian wedi diflannu oherwydd gwall yn Horizon, system gyfrifiadurol Swyddfa'r Post."}, {"text_idx": "#000010", "text": "Maen nhw'n dweud nad oes ganddyn nhw unrhyw ddewis bellach ond cymryd achos llys sifil yn erbyn Swyddfa'r Post."}, {"text_idx": "#000012", "text": "Awgrymodd rhaglen deledu Panorama'n gynharach eleni bod dogfen yn bodoli oedd yn awgrymu nad oedd y Swyddfa Bost yn meddwl bod Mr Thomas wedi dwyn arian."}, {"text_idx": "#000013", "text": "Mae'n gobeithio y bydd achos llys yn golygu bod y ddogfen yna'n cael ei gwneud yn gyhoeddus."}, {"text_idx": "#000014", "text": "Mae cylchgrawn Computer Weekly hefyd wedi honni yr wythnos yma bod trafferthion yn dal i fodoli o fewn system gyfrifiadurol Swyddfa'r Post."}, {"text_idx": "#000015", "text": "Maen nhw wedi gweld dogfen sy'n awgrymu bod problemau'n gallu codi os bydd defnyddiwr yn ceisio diffodd y system heb gwblhau rhai prosesau."}, {"text_idx": "#000016", "text": "Mae'r ddogfen yn honni bod Swyddfa'r Post yn gobeithio cywiro'r nam yn fuan y flwyddyn nesaf."}, {"text_idx": "#000017", "text": "Er bod Aelodau Seneddol o sawl plaid wedi mynegi pryderon, dywedodd Swyddfa'r Post nad oedden nhw wedi cael gwybod am unrhyw gamau cyfreithiol."}, {"text_idx": "#000018", "text": "Wrth ymateb i honiadau Computer Weekly, dywedodd llefarydd fod ganddyn nhw brosesau trwyadl i adnabod unrhyw broblemau a'u bod nhw'n cynnig cefnogaeth lawn i is-bostfeistri oedd angen cymorth."}, {"text_idx": "#000019", "text": "Doedd tair blynedd o ymchwilio ddim wedi dangos unrhyw wall cyfrifiadurol oedd wedi arwain at is-bostfeistr yn cael cam."}, {"text_idx": "#000035", "text": "Cysylltwch a\u0302 niTabledi a ffonau symudolHefyd yn Gymraeg"}]